Jednoklíčnolistové

Jednoklíčnolistové (iné názvy pozri nižšie; lat. Monocotyledonopsida, Monocotyledoneae, Monocotyledones) alebo ľalie (iný názov: ľaliokveté, lat. Liliopsida, Liliidae) je veľký taxón (tradične trieda) krytosemenných rastlín. 

Majú druhotne redukovanú pôvodnú koreňovú sústavu, ktorá je nahradená adventívnymi koreňmi, a často podzemky, hľuzy, cibule. Kvety sú zvyčajne trojpočetné, kvetný obal nerozlíšený (okvetie) a zárodok s jedným klíčnym listom.

 Názvy 
Slovenské ekvivalenty vedeckého názvu Monocotyledones (a pod. – pozri vyššie) sú: jednoklíčnolistovéBARANEC, T. et al. Systematická botanika, 2001, jednoklíčnolistové rastliny, staršie jednoklíčne rastlinyjednoklíčny. In: , zriedkavo jednoklíčnolisté rastlinyŠIŠKA, B., MEZEYOVÁ, I. FENOLOGICKÝ MONITORING OVOCNÝCH DREVÍN NA SPU A V PODMIENKACH SR. In: Rožnovský, J., Litschmann, T., I. Vyskot. (ed): „Fenologická odezva proměnlivosti podnebí“,  Brno 22.3.2006, ISBN 80-86690-35-0 , monokotyledony. Nesprávny alebo starší názov je: jednodeložné (rastliny)jednodeložné rastliny. In: KOŽEHUBA, J. Prírodopis pre národnie školy - diel druhý: rastlinopis. Turč. Sv. Martin 1872, S. 27. Zastarané názvy sú: jednomaternicové rastlinyMedzinárodné patentové triedenie (2006)Základná úroveň Zväzok 1 Sekcia A Ľudské potreby. Úrad priemyselného vlastníctva Slovenskej republiky , S. 71, jednoklolisté rastliny, jednokeľničné rastliny, vrastlinyMETZENAUER, F. O. Krátky  prírodopis pre slovenské  národnie školy, 1874, S. 50.

 Charakteristika 
Jednoklíčnolistové rastliny sú jednoročné až trváce byliny, ojedinele liany až stromy. V stonke sú cievne zväzky bez kambia usporiadané v kruhoch v ataktostéle (polycyklickej eustéle). Kvôli neprítomnosti kambia druhotne nehrubnú, len ojedinele pri niektorých drevnatých druhoch dochádza k anomálnemu hrubnutiu stonky. V stonke a listoch sú buď iba cievice alebo tiež aj cievy. Stonka sa rozkonáruje obyčajne len v súkvetí. Hlavný koreň veľmi skoro zaniká a jeho funkciu preberajú adventívne korene (sekundárna homorízia). Listy sú rôzneho tvaru, väčšinou však podlhovasté, s oblúkovitou alebo rovnobežnou žilnatinou, najčastejšie striedavého postavenia. Predpokladá sa, že sú homologické s listovou stopkou iných krytosemenných rastlín. Kvety sú väčšinou aktinomorfné, trojpočetné, s nerozlíšenými kvetnými obalmi.Mičieta, K. et al. (2018), "Fylogenéza a morfogenéza cievnatých rastlín", Vydavateľstvo UK: Bratislava.

 Systematika 
Systém podľa APG IV:
jednoklíčnolistové rastliny:
rad puškvorcotvaré (Acorales) 
(bez mena)
rad žabníkotvaré (Alismatales)
(bez mena)
 rad petrosáviotvaré (Petrosaviales)
 (bez mena)
(bez mena)
rad dioskoreotvaré (Dioscoreales)
rad pandanotvaré (Pandanales)
 (bez mena)
rad ľaliotvaré (Liliales)
 (bez mena)
rad asparágotvaré (Asparagales)
commelinidy

 Referencie 

 Iné projekty